TQM ดีดบวก 2% รับผลดี “โควิด” รอบใหม่ดันยอดขายประกันพุ่ง!
TQM ดีดบวก 2% รับผลดี "โควิด" รอบใหม่ดันยอดขายประกันพุ่ง!
7 ม.ค. 2564

ผู้สื่อข่าวรายงานว่า ราคาหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 11.36 น. อยู่ที่ระดับ 126 บาท บวก 3 บาท หรือ 2.44% สูงสุดที่ระดับ 126.50 บาท ต่ำสุดที่ระดับ 124 บาท ด้วยมูลค่าการซื้อขาย 56.97 ล้านบาท

โดย นางนภัสนันท์ พรรณนิภา ประธานเจ้าหน้าที่บริหาร TQM เปิดเผยว่า สถานการณ์การแพร่ระบาดของเชื้อไวรัสโควิด-19 ระลอกใหม่ ส่งผลให้ธุรกิจประกันยังได้รับความสนใจจากกลุ่มลูกค้าต่อเนื่อง โดยล่าสุดพบว่าผู้ซื้อประกันการคุ้มครองเกี่ยวกับโรคโควิด-19 ครั้งก่อนหน้าและใกล้ครบกำหนดที่จะต้องต่ออายุประกัน ได้กลับมาซื้อต่อเป็นสัดส่วนมากกว่า 80-90% จากเบี้ยประกันที่ขายไปมูลค่าราว 500 ล้านบาท
นอกจากนี้ลูกค้าที่ซื้อประกันปกติก็มีการต่ออายุกรมธรรม์ประกันอย่างต่อเนื่อง ขณะเดียวกันมีผู้สนใจเช้ามาซื้อประกันเพิ่มเติมเป็นจำนวนที่มากขึ้นด้วย โดยผลิตภัณฑ์ใหม่ของบริษัทที่ออกมาจะมีการเพิ่มเติมเกี่ยวกับการคุมครองโรคไวรัสโควิด-19 เพิ่มเติมด้วย สอดคล้องกับพันธมิตรผู้ร่วมพัฒนาผลิตภัณฑ์กับบริษัทก็มีการออกผลิตภัณฑ์ใหม่ ๆ ที่เกี่ยวกับการคุ้มครองเชื้อไวรัสโควิด-19 เพิ่มเติมเช่นกัน
“การทำงานของบริษัทก็ได้มีการปรับให้เหมาะสมกับสถานการณ์ที่เกิดขึ้น โดยให้พนักงานทำงานที่บ้านครึ่งหนึ่ง แล้วอีกครึ่งหนึ่งก็ทำงานที่สำนักงานเพื่อที่จะให้บริการแก้ลูกค้า ส่วนแผนการดำเนินงานรวมเดี๋ยวเราจะมีการเปิดเผยอีกครั้ง แต่หากถามถึงภาพรวมประกันโควิด-19 เชื่อว่าจะกลับมาซื้อมากกว่า 80-90% ผู้ประกอบการที่ไม่เคยออกผลิตภัณฑ์เกี่ยวกับโควิดก็กลับมาออกเพิ่มขึ้นด้วย” นางนภัสนันท์ กล่าว
 